text: اس موقع پر تقریر کرتے ہوئے صدرجمہوریہ نے کہا کہ ہمعصر حکمرانی نے ‘نئے بھارت ’ کے ایک جامع نظریے کو خاکہ اور شکل دینے میں اہم رول ادا کیا ہے۔ ‘سب کی شمولیت’ صرف ایک نعرے سےکہیں زیادہ ہے۔ حکومت نے اس فلسفے کو اپنی پالیسی سازی کے مرکز میں رکھا ہے۔ اس بات کو یقینی بنانے کے لیے بہت سے اقدامات کیے گئے ہیں کہ سماجی اقتصادی گروپ، برادریاں اور خطے، جو اب تک پیچھے رہ گئے تھے، بھارت کی ترقی کی داستان میں پوری طرح اصل دھارے میں شامل رہیں۔ اس حکومت نے کچھ بنیادی پروگرام شروع کیے ہیں اور غریبی کو فیصلہ کن انداز میں شکست دینے اور لاکھوں لوگوں کی زندگی کو بہتربنانے کی پُرعزم کوششیں کی ہیں۔